《送富枢知三衢三首》
宋代·苏籀

代天襟量服英髦，能扈王舟出海潮。
轻重裴公陈梗切，安危汉孺绝麾招。
吟笺访古羊腾石，奕局行春柯烂樵。
谢傅不应丘壑尚，绝尘机警冠当朝。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。